**Jussi Moila** (s. 1981) on helsinkiläinen näytelmäkirjailija. Hänen teoksiaan ovat muun muassa *Veitset leikkaa ilman* (2006), *Paratiisi* (2010), *Neuvostoliitto* (2012) ja *Suomi – uuteen nousuun* (2012). Näytelmätuotantonsa ohessa Moila on sanoittanut Minä ja Ville Ahonen -yhtyeen kappaleita ja julkaissut omakohtaisen romaanin *Tuntematon* (Gummerus 2022).

Elämä
-----

Moila varttui Joensuussa. Ensimmäiset romaanikokeilut pöytälaatikkoon hän teki 13-vuotiaana. Lukion jälkeen Moila opiskeli psykologiaa Joensuun yliopistossa, mistä siirtyi vuonna 2003 Teatterikorkeakoulun dramaturgian koulutusohjelmaan. Vuonna 2008 Moila perusti ohjaaja Sini Pesosen ja Teatterikorkeakoulun opiskelijoiden kanssa vapaan teatteriryhmän Teatteri Nirvanan. Teatteri Nirvanan taiteellisena johtajana Moila toimi 2008 - 2012. Samaan aikaan yhteistyönä Ville Ahosen kanssa syntyivät myös laulutekstit Minä ja Ville Ahonen -yhtyeen esikoislevylle. Vuonna 2010 Moila työskenteli vuoden Helsingin vastaanottokeskuksessa ja kirjoitti näiden kokemusten innoittaman pakolaisuutta käsittelevän näytelmän Paratiisi. Vuonna 2013 hän aloitti työnsä Kokkolan kaupunginteatterin puolipäiväsenä dramaturgi-ohjaajana.

Tuotannosta
-----------

Moilan teksteissä usein toistuva aihe on syrjäytyminen. Sitä käsittelevät eri näkökulmista esimerkiksi hänen näytelmänsä *Veitset leikkaa ilman* ja *Paratiisi*. *Veitset leikkaa ilman* kuvaa itäsuomalaisen perheen syrjäytymistä ja *Paratiisi* afrikkalaisen pakolaisen ulkopuolisuutta Suomessa. Moilan mukaan hänen näytelmänsä "ovat usein eettisiä puheenvuoroja siitä miten ihmiset joutuvat syrjäytetyiksi".

Moilan kirjoittama ja ohjaama *Veitset leikkaa ilman* sai juryn erikoispalkinnolla kansainvälisillä FIST-teatterifestivaaleilla Belgradissa 2007. Sini Pesosen ohjaaman *Paratiisi*-näytelmän kantaesitys palkittiin Thalia-palkintoraadin erityismaininnalla vuonna 2012.

Moilan näytelmiä on Suomen lisäksi esitetty mm. Serbiassa, Monte Negrossa, Chicagossa, Budapestissa ja Firenzessä. Näytelmistä on julkaistu *Veitset leikkaa ilman* (Kirja kerrallaan 2007) ja *Nevermind – tarinoita nuoruudessa* (Kirja kerrallaan 2008). Lisäksi *Nainen, joka rinnastui auringonkukkiin* on julkaistu Gummeruksen suuren runokilpailun antologiassa (Gummerus 2007).

Vuonna 2014 Moila dramatisoi Väinö Linnan *Tuntemattomaan sotilaseen* pohjautuvan kuunnelman *Tuntematon sotilas – Vuoropuhelu Linnan romaanin kanssa* Radioteatterille.. Hänet palkittiin teoksesta sekä Koura- että Jussi Kylätasku -palkinnolla. Moilan esikoisromaani *Tuntematon* käsittelee fiktiivisessä muodossa kuunnelman tekoprosessia. Siinä Moilaa muistuttava henkilö tulee hulluksi dramatisoidessaan Väinö Linnan romaania.

Näytelmät
---------

* *Nainen joka rinnastui auringonkukkiin* (2005)
* *Veitset leikkaa ilman* (2006)
* *Nevermind – tarinoita nuoruudesta* (2008)
* *Paratiisi* (2011)
* *Neuvostoliitto* (2012)
* *Suomi – uuteen nousuun* (2012)

Lähteet
-------

1. 1 2  Pystynen, Venla: Alistettujen ääni *HS.fi*.  5.5.2011. Viitattu 26.2.2012.
2. ↑  Säkö, Maria: Teatteri Nirvana leikkaa suoraan katsojan sisimpään *HS.fi*.  12.12.2011. Viitattu 26.2.2012.
3. ↑  Säkö, Maria: Paratiisi tuo uhrin lähietäisyydelle *HS.fi*.  20.2.2011. Viitattu 26.2.2012.
4. ↑  Vuori, Suna: Terveisiä Neuvostoliitosta.  *Helsingin sanomat*, 6.9.2012.
5. ↑  Säkö, Maria: Erilaisella spektaakkelilla Suomi nousuun *HS.fi*.  27.11.2012. Viitattu 27.11.2012.
6. 1 2  Virtanen, Leena: Vanha popsielu *HS.fi*.  14.10.2010. Viitattu 7.9.2012.
7. 1 2  Lankolainen, Eeva: Kun ihminen on tuntematon itselleen – Tuntemattoman sotilaan dramatisoinut Jussi Moila kirjoitti romaanin, jossa dramaturgi murtuu Väinö Linnan klassikon painon alla *kslm.fi*.  14.8.2022. Viitattu 2.9.2022.
8. ↑  Uuttu, Sanna: Joensuu 1994 ei ole paratiisi *fifi.voima.fi*.  17.2.2011.  Arkistoitu 9.11.2012. Viitattu 4.1.2013.
9. ↑  Kokkolan teatterin johtoon nuori aviopari *Yle.fi*.  14.12.2011.  Arkistoitu 10.1.2012. Viitattu 25.2.2012.
10. ↑  Pystynen, Venla: Alistettujen ääni *HS.fi*.  5.5.2011. Viitattu 4.1.2013.
11. ↑  Kivioja, Kreeta-Maria: Dramaturgi Jussi Moila maalasi Tuntemattoman sotilaan mielenmaisemat radioon *Yle Uutiset*.  18.9.2014. Viitattu 8.1.2015.
12. ↑  Suvanto, Jussi: Kirjailijaesittely Jussi Moila *Nordic Drama Corner*. Viitattu 2.9.2022.

Aiheesta muualla
----------------

* Näytelmäkulman kirjailijaesittely

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |